Харызматычныя вядоўцы імпрэзы Рыгор Пятровіч Белка і Валера Осіпчык цягам усяго мерапрыемства не стамляліся весяліць і разыгрываць публіку: то бралі на сябе ролю бюро сацыяльнай падтрымкі (хто страціў партманэ?), то адпускалі жарты пра гурты, якія ў гэты час рыхтаваліся да выступу, нават прапанавалі прысутным падпісацца за наданне песні Аляксандра Саладухі “Здравствуй, чужая милая” статусу нацыянальнага гімна і правялі акцыю па зборы сродкаў на новую песню для Аляксандра (падпісалася аж 16 чалавек!). На жаль, сродкаў было сабрана недастаткова нават для праезду ў аўтобусе экспрэс-маршруту (1870 рублёў).